Dwaalkoeël tref swanger begrafnisganger in maag | Maroela Media
Dwaalkoeël tref swanger begrafnisganger in maag
'n Swanger vrou (27) is Saterdag in Helenvale in die Oos-Kaap in haar maag getref deur 'n dwaalkoeël.
Kol. Priscilla Naidu, woordvoerder van die polisie, het aan Maroela Media gesê die vrou het glo 'n begrafnis bygewoon waar mense eers by 'n huis in Deverillstraat byeengekom het toe die voorval plaasgevind het.
Die slagoffer is van Kaapstad afkomstig. "Ek is nie doodseker van haar mediese toestand nie, maar ek weet sy is na 'n hospitaal gehaas en moes 'n operasie ondergaan," het Naidu gesê.
Naidu het gesê slegs sý is getref. "Ons glo nie dat die skietery bendeverwant was nie. Daar breek soms net sulke lukrake skietgevegte in die strate daar uit."
Genl.maj. Thebisile Patekile het die gemeenskap gemaan om saam met die polisie te werk om "kriminele elemente" aan te meld.
"Onskuldige vroue en kinders word geskiet. Hierdie barbaarse gedrag sal nie geduld word nie," het Patekile gesê.
Gemeenskap gooi twee in watergat
13-jarige voor winkel geskiet
Dis net bendes wat lukraat op mekaar skiet. So dit is bendeverwant.
Patetiesekile jou regering duld dit al die jare
Julle voel niks vir julle mense nie
Texas skop skiet en d…..se moses
"Onskuldige vroue en kinders"
Is al die mans dan skuldig?
In die ou tyd toe ons nog mense van formaat gehad het, het hulle die spoor van die patroon terug gevolg tot hulle by die skuldige gekom het en hom aangekla het. Nou is dit 'n saak van "ag, lossit maar . . . ."